Eestis korraldati 1992. aastal mitu noorte liiklusaktsiooni, et suunata tähelepanu õhusaastele ja leida toetust jalgrattaliikluse edendamisele. Koostati keskkonnasõbraliku liikluse deklaratsioon keskkonnaministrile, Tartu Loodusmaja ökoloogiaklubi lähetas oma keskkonnadeklaratsiooni maailma riigijuhtidele.  Selles väljendati soovi hingata puhast õhku ja juua puhast vett, nõuti keskkonnahoidliku tootmise eelisarendust, öeldi "ei" tuumaenergiale, pöörati tähelepanu ohtlike jäätmete kahjutustamisele, soovitati arendada loodusesõbralikku liiklust, kokkuvõttes - säästa igati meie elukeskkonda.